5 нче сыйныфта татар теле дәресе
20 нче дәрес
Тема: Бер мәгънәле һәм күп мәгънәле сүзләр.  (1 нче слайд)
Максат:
 Дидактик: Бер һәм күп мәгънәле сүзләр турында гомуми  төшенчә формалаштыру, полисемия төшенчәсен аңларга ярдәм итү.   
Үстерелешле: Укучыларның логик һәм иҗади фикерләү күнекмәләре үсеше өчен җирлек тудыру. 
 Тәрбияви: Укучыларда индивидуаль эшләү,  ихтирамга корылган сабыр мөнәсәбәт тәрбияләү.
Планлаштырылган нәтиҗәләр:  
Предмет буенча: бер һәм күп мәгънәле сүзләрне тану һәм аера белү, күп мәгънәле сүзләрнең мәгънә төсмерләрен тану.
Шәхескә кагылышлы: мөстәкыйль белем алу күнекмәләрен үстерү.
Метапредмет: 
1. Регулятив гамәлләр: уку материалы белән мөстәкыйль эшли алу, белемнәрне  дөрес бәяли алу.
1. Танып белү гамәлләре:   кирәкле мәгълүматны сайлый алу, образлы фикер йөртү, гомумиләштереп нәтиҗә чыгару.
1. Коммуникатив гамәлләр: Әңгәмәдәшеңнең фикерен тыңлый белү, фикереңне дөрес итеп җиткерә белү
Дәрес барышы:
I.Мотивлаштыру-ориентлаштыру
Исәнмесез, укучылар! Хәерле көн!
Барыбызга да хәерле көннәр теләп дәресебезне башлыйбыз.
Барыгыз да дәрескә әзерме?
II.Проблема кую.
1. Өй эшен тикшерү.
2.  Слайдлар карыйбыз.
Укучылар, 2 нче слайдтагы рәсемнәрне карагыз әле. Бу рәсемдә нәрсәләр сурәтләнгән?
Бу сүзләргә аңлатма бирегез.
Укучыларның җавабын тыңлау.
Ә хәзер 3 нче слайдтагы рәсемнәрне карагыз, аларда  нәрсәләр сурәтләнгән? Аларны нәрсә берләштерә? (“Энә” сүзе. Аның берничә мәгънәсе бар.) Ике слайд буенча нәтиҗә ясау. (Сүзләр бер һәм берничә мәгънә белдерергә мөмкин.)
Укучылар, бүгенге темабыз ничек аталыр икән?
Укучылар:" Бер һәм күп мәгънәле сүзләр".
III. Яңа тема аңлату.
1.Укучылар белән бергә кагыйдәләрне формалаштыру, схема төзү.
(Бер мәгънә белдерә торган сүзләр бер мәгънәле сүзләр дип атала.
Берничә мәгънә белдерә торган сүзләр күп мәгънәле сүзләр дип атала.)
Сүзнең күп мәгънәлелеге аңлатмалы сүзлекләрдә 1,2,3 цифрлары белән күрсәтелә. Сүзнең күп мәгънәлелеге полисемия дип атала. (4 нче слайд. )
Цифрлар булмаса, сүз бер мәгънәле була. (“Татар теленең аңлатмалы сүзлеге”ндә  ТАБУ сүзенең 45 мәгънәсе, ТӨШҮ сүзенең 66 мәгънәсе,  САЛУ сүзенең  61 мәгънәсе,  ЙӨРТҮ сүзенең 66 мәгънәсе,  БИРҮ сүзенең 36 мәгънәсе,  БУЛУ сүзенең 39 мәгънәсе,  ТАРТУ сүзенең 37 мәгънәсе теркәлгән)
Күп мәгънәле сүзләрне омонимнар белән бутамаска кирәк.  Күп мәгънәле сүзнең мәгънәләре үзара бәйләнгән була. Күз йөртү, үзең белән йөртү, фикер йөртү. Омоним сүзләрнең мәгънәләре арасында бәйләнеш табып булмый.
IV. Ныгыту.
1. “Төшә” сүзен кертеп, җөмләләр төзергә. (5 нче слайд)
Баскычтан 
Күләгә
                                        төшә
Фотога 
Пәрдә 
Укучылар, нинди нәтиҗә ясадыгыз?   Төшә сүзе төрле җөмләдә төрле мәгънәдә килгән.          (үзбәя).
2.Дәреслектәге кагыйдәне укып аңлау. Дәреслектәге күнегүләрне эшләү.
Ни өчен шулай уйлыйсыз, нинди нәтиҗәгә килдегез? (Күп мәгънәле сүзләрдә берсе төп мәгънәне бирә. Калганнары өстәмә мәгънәдә киләләр.)	
3.Түбәндәге сүзләрне бер мәгънәле һәм күп мәгънәле берәмлекләргә аерыгыз:
Баш, кәгазь, кояш, урам, койрык, ихтирам, корал, йокы. (6 нчы слайд)

4. Язылган сүзнең күп мәгънәле булуын исбатларга. Мисаллар китереп язарга.
1) тамыр
2) сорау
3) борын
4) тел 
Әйдәгез, хәзер нәтиҗә чыгарыйк әле.(Укучылар нәтиҗә чыгаралар).
V. Белемнәрне тикшерү.  (7 нче слайд)
Тест.
1.Бер мәгънәле сүзне табыгыз:
а) таш    ә) күз     б) теш    в) агач
2.Бер мәгънәле сүзне табыгыз:
а) кагу  ә) басу   б) йоклау     в) тарту 
3.Болар үзара нинди сүзләр? 
Самолёт, урындык, идән, телефон. 
а)   бер мәгънәле сүзләр; 
б)  күп мәгънәле сүзләр.
4) Күп мәгънәле сүзләр:
а) балык, әти, әни, ботак, балан;
б) баш, алма, алтын, ботка, борын..
5) Сүзләр була ала:
а) Бер генә мәгънәле;
б) Бер мәгънәле һәм күп мәгънәле;
6) Аңлатмалы сүзлекләрдә:
а) сүзләрнең дөрес язылышы күрсәтелә;
б) сүзләрнең мәгънәләре аңлатыла. 
7) Полисемия ул- 
а) сүзләрнең мәгънәләре  
б) сүзләрнең күп мәгънәлелеге 

VI. Рефлексия. 
1. Укучылар, бүген без  үзебез өчен нинди яңа әйберләр белдек?  Бу белемнәр сезгә нәрсә белән ярдәм итәр? Нәтиҗә ясау, билгеләр кую.
[bookmark: _GoBack]VII. Өй эше бирү. (8 нче слайд)
1. Кагыйдәне ятларга.
2. Күп мәгънәле  бер-ике сүзне сайлап, төрле мәгънәдә кулланылган җөмләләр уйлап языгыз.


